als_Latn dik_Latn sag_Latn
Ligji për Lojërat e Fatit, Cani: Do përmirësohet kuadri rregullativ i këtyre bizneseve
Komisioni për Veprimtarinë Prodhuese, Tregtinë dhe Mjedisin, në seancën e sotme, po shqyrton disa ndryshime rreth Ligjit për Lojërat e Fatit.
I pranishëm në këtë seancë, ministri i Financave Shkëlqim Cani ka deklaruar se ndryshimet në këtë ligj kanë si synim luftën kundër informalitetit, evazionit dhe përmirësimin e kuadrit rregullativ të këtij ligji.
Një element tjetër që pritet të përmirësohet me këtë ligj, është edhe kufizimi i të drejtave të ushtrimit të aktivitetit të këtyre bizneseve, të cilat sipas ministrit këto dy vitet e fundit kanë nisur të jenë më të rregullt me zbatimin e ligjit.
“Regjistër për lojtarët. Distanca e këtyre lojrave nga institucionet e arsimit dhe komuniteteve fetare. Është 10-fishuar distanca nga një pike basti në tjetrën, pra 200 metra për të gjitha.”- ka deklaruar ministri, duke shtuar edhe se një ndryshim tjetër i parashikuar është skema e re e taksimit, lojërat e fatit përjashtohen nga TVSH, jo me pak se 40 mijë lekë do të paguhet për çdo nipt sekondar. Ndërsa tarifa për t’u licensuar do të variojë nga 40 mijë lekë në 1miliardë lekë për kazinotë e mëdha.
Ministri shprehu bindjen se do të vijojnë kontrollet për të rritur edhe kufizimet në lojërat e fatit në vendin tonë, duke shtuar kështu edhe faktin se numri i tyre është rritur nga një vit në tjetrin.
“ Të ardhurat nga lojërat e fatit janë rritur me 47.8 %, do të vijojmë kontrollet për të evidentuar bizneset që ushtrojnë aktivitetin e tyre pa licensë” – ka përfunduar Cani.
als_Latn als_Latn als_Latn als_Latn als_Latn als_Latn als_Latn